Berent Theodór Sveinsson loftskeytamaður fæddist 21. október 1926 í Sætúni og lést 29. júlí 2018 . Foreldrar hans voru Sveinn Sigurhansson vélstjóri , múrari frá Stóru-Mörk u . Eyjafjöllum , f. 21. júní 1892 , d. 6. desember 1963 , og kona hans Sólrún Ingvarsdóttir húsfreyja frá Hellnahóli u . Eyjafjöllum , f. 9. október 1891 , d. 21. ágúst 1974 . Fjölskylda Sólrúnar og Sveins . Aftari röð frá vinstri : Tryggvi , Garðar , Berent , Ágústa . Börn Sveins og Sólrúnar : 1 . Ágústa Sveinsdóttir verkstjóri , f. 24. febrúar 1920 á Túnsbergi , d. 13. september 2012 . 2 . Andvana stúlka , f. 20. mars 1925 . 3 . Berent Theodór Sveinsson loftskeytamaður , f. 21. ágúst 1926 í Sætúni , d. 29. júlí 2018 . 4 . Garðar Aðalsteinn Sveinsson rafvirkjameistari , f. 15. janúar 1933 í Sætúni , d. 9. janúar 2012 . 5 . Tryggvi Sveinsson stýrimaður , f. 20. júní 1934 . Berent ólst upp með fjölskyldu sinni . Hann var með þeim í Sætúni við fæðingu , á Sunnuhvoli , í Stakkagerði-Eystra og Garðinum . Á unglingsárum vann hann meðal annars hjá Einari Sigurðssyni í Hraðfrystistöð Vestmannaeyja . Hann gekk í Kvöldskóla iðnaðarmanna og nam þar í tvö ár . Þá fór hann á síldveiðar fyrir Norðurlandi með Knud Andersen frá Sólbakka á Metu VE - 236 . Um haustið lá leið hans í Héraðsskólann á Reykjum í Hrútafirði . Þar lauk hann 2. bekkjar prófi , settist síðan í 3. bekk Gagnfræðaskólans í Eyjum og lauk þar gagnfræðaprófi 1945 . Berent fór síðan í Loftskeytaskólann . Að honum loknum fór hann til sjós á togaranum Helgafelli ( áður Surprise ) og var á honum 1946 - 1947 , en þá var skipinu lagt . Leiðin lá í flugþjónustu í Gufunesi 1947 - 49 og síðan í flugnám hjá flugskólanum Cumulus . Eigendur hans voru Jóhannes R. Snorrason ( 1917 - 2006 ) , Magnús Guðmundsson ( 1916 - 2014 ) og Smári Karlsson ( 1923 - 2014 ) . Hann tók sólóprófið þann 13. ágúst 1947 , en efni og aðstæður réðu því , að hann tók aldrei einkaflugmannsprófið , þó að námi væri nær fullnægt . Berent fór þá aftur til sjós og nú á Elliðaey VE - 10 og var loftskeytamaður á henni , uns togarinn var seldur til Hafnarfjarðar 1953 , þá nefndur Ágúst . Þau Laufey fluttust þá til Reykjavíkur og réðst Berent í afleysingar hjá Eimskip 1953 - 1958 , en vann þess á milli hjá Skipadeild Radíoverkstæðis Landsímans . Þá fékk hann þjálfun á radíoverkstæði Ólafs Jónssonar og Sigurbjarnar Ólafssonar að Ránargötu 10 . Var starfið meðal annars að gera við dýptarmæla og önnur tæki um borð í skipum . Eftir námskeið í radartækni hjá Sperry Gyroscope í New York 1957 réðst Berent til Landhelgisgæslunnar , á loftskeytastöðina TFB og þar vann hann til starfsloka 1996 . Hann fór til US Coast Guard í Groton , Connecticut 1962 og tók þar Loran C-skólann . Berent var yfirloftskeytamaður Landhelgisgæslunnar 1954 - 1963 . Þegar Óðinn ( TFRA ) og Týr ( TFGA ) voru byggðir í Danmörku 1960 og 1975 var hann í Danmörku hjá skipasmíðastöðvunum og sá um niðursetningu loftskeyta - og siglingatækja skipanna . Þá var hann fulltrúi Gæslunnar og hafði umsjón og eftirlit með breytingum á Óðni í Danmörku 1975 . Berent á efri árum . 1 . Berent gekk í Skátafélagið Faxa 1939 og síðan í Útlaga , skátaflokk Eyjaskáta í Reykjavík 1945 . 2 . Hann sat í stjórn og trúnaðarmannaráði FÍL ( Félags íslenskra loftskeytamanna ) . 3 . Hann var skipaður af ráðherra í Ratsjárnefnd varnarmálarskrifstofu Utanríkisráðuneytisins við stofnun hennar 1985 og sat í henni sem fulltrúi Landhelgisgæslunnar þar til hún var lögð niður í árslok 1993 . Viðurkenningar 1 . Á 80 ára afmæli sínu 2006 var hann sæmdur Skátakeðjunni úr gulli af Bandalagi íslenskra skáta . 2 . Árið 1947 fór Berent að æfa skylmingar hjá Skylmingafélagi Reykjavíkur . Árið 2008 var hann sæmdur gullmerki Skylmingasambands Íslands og gerður að heiðursfélaga . 3 . Hann var sæmdur heiðursmerki Sjómannadagsins 2010 . Kona Berents , ( 1949 ) , var Laufey Guðbrandsdóttir húsfreyja , f. 24. mars 1924 , d. 15. maí 2013 . Foreldrar hennar voru Þuríður Ingibjörg Ámundadóttir frá Kambi í Flóa , húsfreyja í Reykjavík , f. 23. júní 1898 , d. 17. september 1991 og maður hennar Guðbrandur Gunnlaugsson frá Hákoti í Flóa , sjómaður , verkamaður , f. 23. júní 1900 , d. 26. júní 1949 . Þau voru barnlaus .